Anexa la proiectul de hotărâre nr. 3/14.01.2026


CONTRACT DE COMODAT

       Nr. … din data ………..2026


I. PĂRTILE CONTRACTANTE

1.1. Subscrisa U.A.T Carcaliu, cu sediul în localitatea Carcaliu, Str. Centru, nr. 88, județul Tulcea, Cod poștal: 827020, Tel: 0240574884, Fax: 0240574802, E-mail: primaria_carcaliu@yahoo.com, cod fiscal: 4994727 având cont  deschis la Trezoreria Macin, reprezentată prin domnul Panait Grigore-Grişa, Primar al Comunei Carcaliu în calitate de comodant, pe de o parte,

și

1.2. S.C. Aquaserv S.A. Tulcea, cu sediul in Municipiul Tulcea, str. Rezervorului, nr. 2, înmatriculată la Oficiul Registrului Comerțului Tulcea cu nr. J2004000348364, având C.U.I. 16775941,  în calitate de comodatar, pe o altă parte,

· au convenit să încheie prezentul contract de comodat cu respectarea prevederilor art. 861 alin. 3 și a art. 874 din Legea nr. 287/2009, privind Codul civil, republicată, a prevederilor art. 108, art. 109 alin. (2) lit. c) coroborat cu alin. (6) lit. a) și ale art. 349 – 353 din O.U.G. nr. 57/2019 privind Codul administrativ, cu modificările și completările ulterioare și a prevederilor Hotărârii Consiliului Local al comunei Carcaliu nr.  ……………………..   privind darea în folosință gratuită pe durată delegării gestiunii serviciului de alimentare cu apa a comunei Carcaliu, județul Tulcea, a spațiului aparținând domeniului public al UAT Carcaliu, cu o suprafață de 10 mp din imobilul (Construcție administrativă), situat in comuna Carcaliu, strada Primăriei, nr. 1, având ca destinație birouri pentru desfășurarea activităților specifice a operatorului regional de apa si canal și a următoarelor clauze:

II. OBIECTUL CONTRACTULUI
2.1. Comodantul acordă comodatarului, sub formă de împrumut spațiul aparținând UAT Carcaliu în suprafață de 10 mp din imobilul (Construcție administrativă), situat în comuna Carcaliu, strada Primăriei, nr. 1, având ca destinație birouri pentru desfășurarea activităților specifice a operatorului regional de apa si canal.

2.2. Imobilul prevăzut la punctul 2.1. se acordă de către comodant comodatarului pe durata delegării gestiunii serviciului de alimentare cu apă a comunei Carcaliu, județul Tulcea.

III. OBLIGATIILE PĂRTILOR
3.1. Obligațiile comodatarului sunt următoarele:

1. să conserve imobilul, adică să se îngrijească de el ca un bun proprietar;
1. să folosească imobilul conform destinației acestuia, prevăzută în contract;
1. să restituie imobilul la termenul stabilit prin prezentul contract comodantului, reprezentantului său ori moștenitorilor

săi;
1. comodatarul de obligă se suporte toate cheltuielile de funcționare (utilități), întreținere, reparare și modernizare a imobilul pe durata contractului;
1. să permită comodantului accesul în spațiul alocat pentru efectuarea verificărilor periodice ale imobilului;
1. să informeze comodantul cu privire la orice tulburare adusă dreptului de proprietate publică, precum și de existența unor cauze care să conducă la imposibilitatea exploatării bunului;
1. să nu transmită, nici oneros, nici cu titlu gratuit folosința bunului.

3.2. Obligațiile comodantului sunt următoarele:

0. să predea bunul care face obiectul contractului, cu datele de identificare prevăzute la punctul 2.1, în starea tehnică în care acesta se regăsește și cu dotările aferente, prin proces verbal de predare – primire, conform anexei, parte integrantă din prezenta.

0. să nu-l împiedice pe comodatar să folosească imobilul până la termenul stabilit;

1. să restituie comodatarului eventualele cheltuieli efectuate pentru conservarea imobilului;

1. să plătească despăgubiri civile comodatarului pentru viciile pe care le cunoaște, dar nu le-a adus la cunoștință comodatarului.

IV. DURATA CONTRACTULUI
4.1.Părțile au convenit să încheie prezentul contract de comodat pe durata delegării gestiunii serviciului de alimentare cu apa a comunei Carcaliu, județul Tulcea.
4.2.Predarea imobilului va avea loc la data de ______________, dată la care începe executarea contractului a cărui durată se încheie la data de ______________.
[bookmark: page3]4.3. Prin acordul părților, prezentul contract poate să înceteze și înainte de termen.
4.4. La expirarea termenului, contractul poate fi prelungit prin acordul de voință al părților, exprimat în scris, prin act adițional pentru o perioadă stabilită de comun acord.

V. MODALITĂȚI DE ÎNCETARE

5.1. Prezentul contract încetează de plin drept, fără a mai fi necesară intervenția unui tribunal arbitrar/unei instanțe judecătorești, în cazul în care una dintre părți:

· nu își execută una dintre obligațiile esențiale enumerate în prezentul contract;

· cesionează drepturile și obligațiile sale prevăzute de prezentul contract fără acordul celeilalte părți;

· la data prevăzută pentru împlinirea termenului contractual.

· își încalcă vreuna dintre obligațiile sale, după ce a fost avertizată, printr-o notificare scrisă, de către cealaltă parte, că o nouă nerespectare a acestora va duce la rezilierea prezentului contract.

5.2. Partea care invocă o cauză de încetare a prevederilor prezentului contract o va notifica celeilalte părți, cu cel puțin 60 zile înainte de data la care încetarea urmează să-și producă efectele.

5.3. Rezilierea prezentului contract nu va avea nici un efect asupra obligațiilor deja scadente între părțile contractante.

5.4. Prevederile prezentului capitol nu înlătură răspunderea părții care în mod culpabil a cauzat încetarea contractului.

5.5. Comodantul își rezervă dreptul de a denunța unilateral contractul de comodat, în cel mult 15 zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public, prin notificare scrisă, fără punere în întârziere și fără intervenția unei instanțe de judecată.

VI. CAZUL FORTUIT SAU DE FORȚĂ MAJORĂ
6.1. Nici una dintre părțile contractante nu răspunde de neexecutarea la termen sau/și de executarea în mod necorespunzător - total sau parțial - a oricărei obligații care îi revine în baza prezentului contract, dacă neexecutarea sa executarea necorespunzătoare a obligației respective a fost cauzată de forță majoră, așa cum este definită de lege.

6.2. Partea care invocă forță majoră este obligată să notifice celeilalte parte, în termen de 15 zile, producerea evenimentului și să ia toate măsurile posibile în vederea limitării consecințelor lui.

6.3. Dacă în termen de 15 zile de la producere, evenimentul respectiv nu încetează, părțile au dreptul să-si notifice încetarea de plin drept a prezentului contract fără ca vreuna dintre ele să pretindă daune - interese.

6.4. Cazul fortuit sau de forță majoră exclude răspunderea comodatarului dacă acesta nu a putut prevedea pericolul, dacă nu a folosit imobilul contrar destinației și dacă nu a restituit comodantului la termenul prevăzut de prezentul contract.

VII. NOTIFICÃRILE ÎNTRE PÃRȚI
7.1. În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa /sediul prevăzut în partea introductivă a prezentului contract.

7.2. În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire (A.R.) și se consideră primită de destinatar la data menționată de oficiul poștal primitor pe această confirmare.

7.3. Dacă notificarea se trimite prin e-mail, ea se consideră primită în prima zi lucrătoare după ce a fost expediată.

7.4. Notificările verbale nu se iau în considerare de nici una dintre părți, dacă nu sunt confirmate, prin intermediul uneia dintre modalitățile prevăzute la alineatele precedente.

VIII. MODIFICAREA CONTRACTULUI

8.1. Prevederile prezentului contract pot fi modificate, după o prealabilă notificare scrisă și cu acordul părților, materializat prin act adițional.

8.2. Prezentul contract va fi adaptat corespunzător reglementărilor legale ulterioare încheierii acestuia, care îi sunt aplicabile;

IX. LITIGII
[bookmark: page4]9.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor.

9.2. În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente.

IX. CLAUZE FINALE
9.1. Prezentul contract a fost încheiat în două exemplare, egal valabile și opozabile față de terți, ștampilate și semnate olograf, în original câte 1 (un) exemplar pentru fiecare parte.

